VeloRAM Enterprise Edition Beskrywing
Die onderneming uitgawe is ontwerp om goed te werk op die bediener bedryfstelsels. Gousblom - Wikipedia
Gousblomme (veral genus Arctotis) in die Suid-Afrikaanse opsig, is blomplante uit die familie Asteraceae, en veral die Calenduleae- en Arctotideae-tribusse daarvan, wat groot, geel blomhofies voortbring en in die suidweste van Suid-Afrika aangetref word. As Suid-Afrikaanse volksnaam is dit aanvanklik toegepas op spesies in die genera Arctotis en Gazania, maar is later ook toegepas op spesies in die genera Arctotheca en Dimorphotheca, d.w.s. naverwante genera wat ook oranje, geel of wit blomhofies het. 'n Randjie naby Ceres genaamd Gousblomhoogte is byvoorbeeld vernoem na 'n Dimorphotheca-spesie. Die naam is van Nederlandse oorsprong, waar dit verwys na Calendula officinalis, 'n waarskynlik Europese blomplant, wat in Nederland en elders as sierplant verbou word. Gousblom beteken "goue blom" en die genusnaam Gazania, wat sinspeel op rykdom, is moontlik ook daaraan te danke.
Anemonospermos Boerh. ex Boehm.
Anemonospermos Möhring ex Adans.
Anemonospermos Möhring ex Kuntze
2 Toepassing op Suid-Afrikaanse spesies
2.1 Galery van Arctotis-spesies
3 Die sierplant Calendula officinalis
3.1 Galery van Calendula officinalis
Die Compositae is verreweg die grootste familie onder die blomplante. Dit bestaan uit meer as 'n duisend genera en tussen 13 000 en 20 000 spesies. Dit is versprei oor die meeste vastelande van die wêreld en sluit sulke wyduiteenlopende plante soos kropslaai, sonneblomme en madeliefies in.
Meer as 200 genera word in Suid-Afrika aangetref. Hoewel die naam gousblom dikwels gebruik word vir die plantfamilie Compositae, word met gousblomme meestal bedoel die kleiner geel, wit en helderoranje veldblomme en daaruit ontstaande en gekweekte hibrides, wat genera soos Arctotis, Dimorphotheca, Gazania, Arctotheca, Gerbera, Helichrysum en Phaenocoma insluit. Kenmerkend vir alle gousblomagtiges is die saamgestelde bloeiwyse.
Die saamgestelde blomme van die meeste van die spesies is op kenmerkende wyse gerangskik. Aan die bokant van elke blomsteel is daar 'n blombodem waaruit 'n groot aantal klein gousblom blommetjies, elk 'n volledige blom, dig langs mekaar groei. Saam vorm hulle die blomhofie. By die madeliefie, byvoorbeeld, is die skyfblommetjies klein, en die vyf kroonblare is vergroei tot 'n dun, buisvormige blomkroon. Die buitenste straalblomme is heelwat groter en hulle kroonblare is vergroei tot lintvormige uitsteeksels en vorm ŉ kleurvolle ring am die blomhofie. Elke blom het vyf meeldrade; die helmknoppe voeg rondom die styl saam en elke vrugbeginsel bevat net een saadjie.
Toepassing op Suid-Afrikaanse spesiesWysig
Die naam word vir sommige Suid-Afrikaanse inheemse spesies gebruik.
Arctotis acaulis L. Gousblom Botterblom, Renostergousblom, Witbotterblom
Arctotis adpressa DC. Gousblom
Arctotis arctotoides (L.f.) O.Hoffm. — Bittergousblom, Botterblom
Arctotis breviscapa Thunb. Gousblom Sandveldgousblom
Arctotis campanulata DC. Gousblom
Arctotis diffusa Thunb.
(sinoniem A. canescens) Gousblom —
Arctotis fastuosa Jacq. — Bittergousblom, Namakwagousblom
Arctotis gumbletonii Hook.f. — Bottergousblom
Arctotis hirsuta (Harv.) Beauverd Gousblom Grysblaargousblom
Arctotis leiocarpa Harv. Gousblom
Arctotis leptorhiza DC. Gousblom
Arctotis stoechadifolia P.J.Bergius Gousblom Bietou, Bitterbos, Bitterbossie, Bittergousblom, Kusgousblom, Wildemagriet, Witgousblom
Arctotis sulcocarpa K.Lewin Gousblom
Arctotis venusta Norl. Gousblom Witgousblom
Arctotheca calendula (L.) Levyns Gousblom
Arctotheca prostrata (Salisb.) Britten Gousblom
Dimorphotheca chrysanthemifolia (Vent.) DC. Gousblom
Dimorphotheca cuneata (Thunb.) Less. Gousblom Bergbietou, Bosmargriet, Grootbietou, Makbietou, Struikdimorphotheca, Weerprofeet, Witbietou, Witgousblom
Dimorphotheca sinuata DC. Gousblom Namakwalandse madeliefie
Gazania krebsiana Less. — Bruingousblom, Kleingousblommetjie, Witgousblom
Gazania lichtensteinii Less. — Geelgousblom
Gazania linearis (Thunb.) Druce Gousblom
Gazania rigens (L.) Gaertn. Gousblom Botterblom, Strandbotterblom
Hirpicium alienatum (Thunb.) Druce — Haarbos, Meerjarige gousblom
Galery van Arctotis-spesiesWysig
Gousblom, Botterblom, Renostergousblom, ens.
Gousblom, Bietou, Wildemagriet, ens.
Die sierplant Calendula officinalisWysig
Die naam word ook vir 'n spesie gebruik wat waarskynlik uit Europa stam, Calendula officinalis, waarvan baie kultivars as tuinplante gekweek word.
Galery van Calendula officinalisWysig
↑ lectotype designated by Green, Prop. Brit. Bot. 183 (1929)
↑ Flann, C (ed) 2009+ Global Compositae Checklist[dooie skakel]
↑ 3,00 3,01 3,02 3,03 3,04 3,05 3,06 3,07 3,08 3,09 3,10 3,11 3,12 3,13 3,14 Smith, Christo Albertyn (1966). Common Names of South African Plants. Pretoria: Department of Agricultural Technical Services. p. 233.
↑ "Species search: GOUSBLOM". Red List of South African Plants. SANBI. Besoek op 1 November 2016.
↑ 5,0 5,1 5,2 Field Guide – Natuurlewe Van Suider-afrika Field Guide Series, Vincent Carruthers, Struik, 2000, ISBN 1-86872-452-2, ISBN 978-1-86872-452-9, bls 237
↑ 'n Inheemse kustuin.
Ontsluit van "https://af.wikipedia.org/w/index.php?title=Gousblom&oldid=1689086"
Last edited on 13 Julie 2018, at 10:58